CELEX: 62011CA0150
Language: da
Date: 2012-09-06 00:00:00
Title: Sag C-150/11: Domstolens dom (Anden Afdeling) af 6. september 2012 — Europa-Kommissionen mod Kongeriget Belgien (Traktatbrud — direktiv 1999/37/EF — registreringsdokumenter for køretøjer — køretøjer, der tidligere er blevet registreret i en anden medlemsstat — ejerskifte — forpligtelse til teknisk kontrol — krav om fremvisning af overensstemmelsesattesten — teknisk kontrol, som er foretaget i en anden medlemsstat — ikke-anerkendelse — manglende begrundelse)

17.11.2012   
            
            
               DA
            
            
               Den Europæiske Unions Tidende
            
            
               C 355/5
            
         Domstolens dom (Anden Afdeling) af 6. september 2012 — Europa-Kommissionen mod Kongeriget Belgien
   (Sag C-150/11) (1)
   
   (Traktatbrud - direktiv 1999/37/EF - registreringsdokumenter for køretøjer - køretøjer, der tidligere er blevet registreret i en anden medlemsstat - ejerskifte - forpligtelse til teknisk kontrol - krav om fremvisning af overensstemmelsesattesten - teknisk kontrol, som er foretaget i en anden medlemsstat - ikke-anerkendelse - manglende begrundelse)
   2012/C 355/07
   Processprog: fransk
   
      Parter
   
   
      Sagsøger: Europa-Kommissionen (ved O. Beynet og A. Marghelis, som befuldmægtigede)
   
      Sagsøgt: Kongeriget Belgien (ved T. Materne og J.-C. Halleux, som befuldmægtigede, bistået af avocats F. Libert og S. Rodrigues)
   
      Sagens genstand
   
   Traktatbrud — tilsidesættelse af artikel 34 TEUF og af Rådets direktiv 1999/37/EF af 29. april 1999 om registreringsdokumenter for motorkøretøjer (EFT L 138, s. 57) — national lovgivning, som kræver fremvisning af attest for et køretøjs overensstemmelse med teknisk kontrol før indregistrering af et køretøj, der tidligere er blevet indregistreret i en anden medlemsstat — manglende anerkendelse af resultaterne fra teknisk kontrol i andre medlemsstater — hindring for de frie varebevægelser — ingen begrundelse
   
      Konklusion
   
   
               1)
            
            
               Kongeriget Belgien har tilsidesat sine forpligtelser i henhold til såvel artikel 4 i Rådets direktiv 1999/37/EF af 29. april 1999 om registreringsdokumenter for motorkøretøjer, som ændret ved Rådets direktiv 2006/103/EF af 20. november 2006, som artikel 34 TEUF, da det på systematisk vis kræver, at der for et køretøj, som tidligere er blevet registreret i en anden medlemsstat, ud over fremvisning af registreringsattest også skal fremvises køretøjets overensstemmelsesattest med henblik på den tekniske kontrol, der ligger forud for køretøjets registrering, og da det underkaster sådanne køretøjer, som skifter ejer, en teknisk kontrol forud for registrering uden at tage resultaterne af den tekniske kontrol, der er foretaget i en anden medlemsstat, i betragtning.
            
         
               2)
            
            
               Kongeriget Belgien betaler sagens omkostninger.
            
         
      (1)  EUT C 160 af 28.5.2011.